Ümumdünya İnkişaf İnformasiyası Günü

Ümumdünya İnkişaf İnformasiyası Günü — hər il dünya ictimaiyyətinin diqqətini inkişaf problemlərinə və onların həlli üçün beynəlxalq əməkdaşlığın gücləndirilməsinin zəruriliyinə yönəltmək üçün təsis edilmiş özəl gün. 1972-ci ildə Birləşmiş Millətlər Təşkilatının Baş Assambleyası tərəfindən 24 oktyabr tarixində, Birləşmiş Millətlər Təşkilatı Günü ilə eyni gündə qeyd edilmək üzrə təsis edilib.

17 may 1972-ci ildə BMT-nin Ticarət və İnkişaf üzrə Konfransı (UNCTAD) ticarət və inkişaf problemləri ilə bağlı məlumat yayılması və ictimai rəyin səfərbər edilməsi üçün tədbirlər təklif etdi və bu tədbirlər BMT Baş Assambleyasının 19 dekabr 1972-ci ildə qəbul etdiyi 3038 (XXVII) saylı qətnaməni formalaşdırdı. Qətnamədə bütün dünyada insanların diqqətini inkişaf problemlərinə yönəltməyə kömək etmək üçün Ümumdünya İnkişaf İnfromasiyası Gününün təsisi tövsiyə edilirdi. Assambleya bu günün BMT Günü ilə üst-üstə düşməsinə qərar vermişdir və Ümumdünya İnkişaf İnformasiyası Günü 1973-cü ildən etibarən hər il 24 oktyabr tarixində qeyd olunur.

 Həmçinin bax 
 Ümumdünya İnformasiya Cəmiyyəti Günü

 İstinadlar 

Kateqoriya:Oktyabrdakı bayramlar
Kateqoriya:BMT beynəlxalq günləri